text: জেদ্দা থেকে বিমানের ৭১ কর্মকর্তাকে ফেরত পাঠানো হয়েছে | পূর্বকন্ঠ জেদ্দা থেকে বিমানের ৭১ কর্মকর্তাকে ফেরত পাঠানো হয়েছে | পূর্বকন্ঠ
  রবিবার, ২৫ অগাস্ট ২০১৯, ০২:০২ অপরাহ্ন
  জেদ্দা থেকে বিমানের ৭১ কর্মকর্তাকে ফেরত পাঠানো হয়েছে
  আপডেট টাইম : সোমবার, ১২ আগস্ট, ২০১৯, ১০.৪০ পিএম
  হজ পরবর্তী কার্যক্রম পরিচালনার জন্য সৌদি আরবে গমনকালে বিমান বাংলাদেশ এয়ার লাইন্সের ৭১ জন কর্মকর্তাকে জেদ্দা আব্দুল আজিজ বিমান বন্দর থেকে সৌদি ইমিগ্রেশন কর্তৃপক্ষ আজ সকালে ফেরত পাঠিয়েছেন। এই কর্মকতারা এবার হজ পালনের জন্য যারা সৌদিতে গিয়েছেন তাদের দেশে ফেরত পাঠানের কার্যক্রম পরিচালনার জন্য রবিবার রাতে বিমানের বিজি ০৩৫ ফ্লাইটে ঢাকা থেকে জেদ্দায় যান।
  জেদ্দা বিমান বন্দরে পৌঁছানোর পর তারা ইমিগ্রেশনের আনুষ্ঠানিকতা সম্পন্ন করার চেষ্ঠা করেন। কিন্তু ইমিগ্রেশন কর্তৃপক্ষ তাদের সৌদি আরবে প্রবেশ করতে না দিয়ে ফিরতি ফ্লাইটে তাদের ঢাকায় পাঠিয়ে দেন। কারণ, তাদের সকলের ভিসায় উল্লেখ ছিলো- 'হজ পরবর্তী কার্যক্রম পরিচালনা করতে যারা যাবেন তাদের অবশ্যই ৭ আগস্টের মধ্যে সৌদিতে প্রবেশ করতে হবে।' কিন্তু এই বাধ্য বাধকতা উপেক্ষা করে বিমানের কর্মকর্তারা ৫ দিন পর জেদ্দায় যান। ফলে তাদের ঢুকতে দেয়নি সেদেশের ইমিগ্রশন কর্তৃপক্ষ।
  এই অবস্থায় হজ সম্পন্ন করে বাংলাদেশি হাজীদের দেশে ফিরতে জেদ্দা ও মদিনা বিমান বন্দরে চরম দুর্গোগে পড়তে হতে পারে বলে আশঙ্কা করা হচ্ছে।